ΓΡΑΠΤΗ ΕΡΩΤΗΣΗ P-0307/03

υποβολή: Othmar Karas (PPE-DE) προς την Επιτροπή

(4 Φεβρουαρίου 2003)

Θέμα: Συμμετοχή στην τριμερή κοινωνική σύνοδο κορυφής

Στις 26.6.2002 η Επιτροπή κατέθεσε ανακοίνωση με θέμα: Ο ευρωπαϊκός κοινωνικός διάλογος, δύναμη εκσυγχρονισμού και αλλαγής καθώς και την πρόταση απόφασης του Συμβουλίου για τη θέσπιση τριμερούς κοινωνικής συνόδου κορυφής για τη μεγέθυνση και την απασχόληση(1). Η τριμερής κοινωνική σύνοδος κορυφής θαποκαταστήσει την μόνιμη επιτροπή για θέματα απασχόλησης. Δεδηλωμένος στόχος της είναι να παράσχει στους κοινωνικούς εταίρους τη δυνατότητα να συμβάλλουν στους διαφόρους επιμέρους τομείς της στρατηγικής της Λισσαβώνας.

Με ποιο τρόπο σκοπεύει η Επιτροπή να λάβειπόψη της το γεγονός ότι η προσέγγιση της Λισσαβώνας που ενσωματώνει την οικονομική, κοινωνική και περιβαλλοντική πολιτική συνιστά πρόκληση, η αντιμετώπιση της οποίας δεν μπορεί να εξασφαλιστεί αποκλειστικά από τη συμβολή των παλαιών κοινωνικών εταίρων της Val Duchesse (Ένωση Βιομηχανικών και Εργοδοτικών Συνομοσπονδιών της Ευρώπης, Ευρωπαϊκή Συνομοσπονδία Συνδικάτων και Ευρωπαϊκό Κέντρο Δημοσίων Επιχειρήσεων)·

Για ποιο λόγο η πρόταση για τη θέσπιση μιας τριμερούς κοινωνικής συνόδου κορυφής δεν προβλέπει τη συμμετοχή των ευρωεπιμελητηρίων στη σύνοδο αυτή, μολονότι η Επιτροπή έχει ήδη επισημάνει σε πολλές περιπτώσεις τη μεγάλη σημασία των κοινωνικοοικονομικών εταίρων για τη διαδικασία της Λισσαβώνας, εξαίροντας τον ρόλο των επιμελητηρίων ως διαχειριστών της αλλαγής·

Για ποιο λόγο η πρόταση για τη θέσπιση μιας τριμερούς κοινωνικής συνόδου κορυφής δεν προβλέπει τη συμμετοχή του EuroCommerce στην εν λόγω σύνοδο κορυφής, μολονότι ο εκπροσωπούμενος από τον EuroCommerce κλάδος του εμπορίου είναι ο δεύτερος μεγαλύτερος εργοδότης στην Ευρώπη·

(1) COM(2002)341 τελικό.

Απάντηση της κ. Διαμαντοπούλου εξ ονόματος της Επιτροπής

(27 Φεβρουαρίου 2003)

Η πρόταση για την επίσημη θέσπιση τριμερούς κοινωνικής συνόδου κορυφής, με απόφαση του Συμβουλίου, εγκρίθηκε από την Επιτροπή μαζί με την ανακοίνωση Ο ευρωπαϊκός κοινωνικός διάλογος, δύναμη εκσυγχρονισμού και αλλαγής στις 26 Ιουνίου 2002(1). Αυτό έγινε σε απάντηση στην κοινή δήλωση των διεπαγγελματικών κοινωνικών εταίρων του Val Duchesse προς το Ευρωπαϊκό Συμβούλιο στο Λάκεν, το Δεκέμβριο του 2001.

Η τριμερής κοινωνική σύνοδος αποτελεί την επισημοποίηση μιαςφιστάμενης ρύθμισης σύμφωνα με την οποία η τρόικα, ο πρόεδρος της Επιτροπής και μια περιορισμένη αντιπροσωπεία διεπαγγελματικών κοινωνικών εταίρων συνεδριάζουν την παραμονή του εαρινού Ευρωπαϊκού Συμβουλίου για να συζητήσουν τη συνεισφορά των κοινωνικών εταίρων στη στρατηγική της Λισσαβώνας. Αυτές οι κοινωνικές σύνοδοι κορυφής πραγματοποιήθηκαν ήδη πριν από το εαρινό Ευρωπαϊκό Συμβούλιο στη Στοκχόλμη — το Μάρτιο του 2001 και στη Βαρκελώνη — το Μάρτιο του 2002.

Η τριμερής κοινωνική σύνοδος δεν αντικαθιστά τιςφιστάμενες διαδικασίες τριμερών διαβουλεύσεων που εκτείνονται πέρα από τους εταίρους του Val Duchesse, αντίθετα επιδιώκει να αξιοποιήσει τις συζητήσεις αυτές στο πλαίσιο του διαλόγου για θέματα μακροοικονομίας, απασχόλησης, κοινωνικής προστασίας, εκπαίδευσης και κατάρτισης. Επιπλέον, δεν αποτελεί παρά ένα από πολλά φόρουμ για την προετοιμασία

του Ευρωπαϊκού Συμβουλίου και τη συνέχιση της στρατηγικής της Λισσαβώνας, καιπάρχουν πολλοί άλλοι δίαυλοι με τους οποίους τα αντίστοιχα ευρωπαϊκά θεσμικά όργανα καθώς και εξωτερικοί παράγοντες και ενδιαφερόμενα μέρη μπορούν να προσφέρουν τις ιδέες τους και τη συνεισφορά τους στη διαδικασία αυτή. Αυτοί περιλαμβάνουν συγκεκριμένες και τομεακές οργανώσεις των κοινωνικών εταίρων, άλλους παράγοντες στο οικονομικό και κοινωνικό πλαίσιο της Ευρώπης, και τις μη κυβερνητικές οργανώσεις (ΜΚΟ), που παίζουν όλοι σημαντικό ρόλο στην επίτευξη της στρατηγικής της Λισσαβώνας.

Η Επιτροπή έχειπογραμμίσει τη σημαντική συνεισφορά όλων των κοινωνικοοικονομικών παραγόντων στην επιτυχημένη εφαρμογή της στρατηγικής της Λισσαβώνας και την επίτευξη των στόχων της οικονομικής και κοινωνικής μεταρρύθμισης και αναγνωρίζει πλήρως το ρόλο των επιμελητηρίων στη διαχείριση της αλλαγής, τα οποία εκπροσωπούνται από την EuroChambres, καθώς και τη σημασία του τομέα του εμπορίου και της λιανικής πώλησης, που εκπροσωπούνται από την EuroCommerce.

Η συμμετοχή στη σύνοδο κορυφής αναγκαστικά ήταν περιορισμένη, πρώτον για τον πρακτικό λόγο της αποτελεσματικότητάς της, προκειμένου να εξασφαλιστεί ότι το φόρουμ λειτουργεί αποτελεσματικά ως μηχανισμός τριμερούς διαβούλευσης. Δεύτερον, επειδή οι συζητήσεις στην τριμερή κοινωνική σύνοδο κορυφής είναι διεπαγγελματικής φύσης, δεν θα ήταν ενδεδειγμένο να προσκληθούν να συμμετάσχουν επιλεγμένες τομεακές και ειδικές οργανώσεις. Η EuroChambres περιλαμβάνεται στις οργανώσεις που γνωμοδοτούν σύμφωνα με τις διατάξεις του άρθρου 138 ως ειδική οργάνωση και η EuroCommerce ως τομεακή οργάνωση. Ως αποτέλεσμα, οι θέσεις των οργανώσεων αυτών λαμβάνονταιπόψη μέσω της συμμετοχής τους σε άλλα φόρουμ σε ευρωπαϊκό επίπεδο, ιδίως, στην περίπτωση της EuroCommerce, στην αρμόδια τομεακή επιτροπή κοινωνικού διαλόγου. Επιπλέον, η πρόταση απόφασης περιέχει τώρα ειδική μνεία στο γεγονός ότι η Ευρωπαϊκή Συνομοσπονδία Συνδικάτων (ETUC) και η Ένωση Συνομοσπονδιών Βιομηχανίας και Εργοδοτών της Ευρώπης (UNICE), ως εκπρόσωποι των αντιπροσώπων των εργαζομένων και των εργοδοτών αντίστοιχα, πρέπει να εξασφαλίσουν ότι οι εισηγήσεις τους λαμβάνουνπόψη τις γνώμες των ειδικών και τομεακών οργανώσεων. Αυτόπογραμμίζει το γεγονός ότι οι προκλήσεις της στρατηγικής της Λισσαβώνας δεν αναμένεται να αντιμετωπιστούν αποκλειστικά από τους εταίρους του Val Duchesse, αλλά από όλους τους κοινωνικοοικονομικούς εταίρους, συμπεριλαμβανομένων της EuroChambres και της EuroCommerce.

(1) COM(2002)341 τελικό.